Il-UPE Voice of the workers qalet li jiddispjaċiha tikkonferma li l-ftehim li kien intleħaq mal-Gvern aktar kmieni f'Jannar sewa suf. Il-UPE qalet li dan il-ftehim, li kellu l-għan li jpoġġi fuq quddiem lill-ħaddiema fl-iskejjel biew jitlaqqmu kontra l-Covid-19 la kien iffirmat u lanqas kien ifformalizzat bl-ebda mod. Il-UPE qalet li minkejja t-talbiet li saru lis-Segretarju Permanenti għal ftehim formali, dan baqa' ma wasalx. Waħda mir-raġunijiet għala il-UPE talbet li d-dokument ikun iffirmat kienet li l-unjin kellha riservi dwar l-implimentazzjoni ta' xi klawsoli. Fil-ftehim kien jidher qbil li kellhom jissaħħu il-proċeduri tal-contact tracing iżda, ġimagħtejn wara li sar dan 'l hekk imsejjaħ ftehim, qalet il-UPE, ma jidher li hemm edba ħjiel li dawn il-proċeduri se jissaħħu. Il-UPE qalet li klawsola oħra kienet dwar titjib fil-ħruġ taċ-ċertifikati mediċi iżda minn dan, ukoll, qalet il-union, jidher li ma sar xejn. Il-UPE qalet li wieħed kien jistenna li pjan strateġiku jkun formalizzat bil-miktub imma, temmet tgħid il-union, dan baqa' ma sarx. .td_uid_3_600e7666af329_rand.td-a-rec-img{text-align:left}.td_uid_3_600e7666af329_rand.td-a-rec-img img{margin:0 auto 0 0}